हस्तशिल्पियों की समिट में उन्नाव, बरेली, शाहजहांपुर, ललितपुर, बदायूं, चंदौली, कासगंज और लखनऊ के कारीगर शामिल हुए। योगी ने कहा कि इस योजना से एक लाख 65 हजार हस्तशिल्पियों को जोडऩे का लक्ष्य रखा गया है। 24 जनवरी को जब राष्ट्रपति ने इसकी शुरुआत की तब 4500 हस्तशिल्पी जुड़े थे लेकिन, अब तक 11755 हस्तशिल्पी जुड़ चुके हैं। इन कारीगरों को बैंकों के जरिये 1010 करोड़ रुपये ऋण और 120 को टूल्स किट उपलब्ध कराया गया। मुख्यमंत्री ने दस-दस उद्यमियों को प्रतीकात्मक रूप से ऋण के चेक और टूल्स किट दिए। योगी ने कहा कि देश के कई राज्यों ने इसे मान्यता दी है। जम्मू तथा आंध्र प्रदेश में इसे लागू किया जा रहा है। सरकार इन हुनरमंदों के उत्पाद के लिए राष्ट्रीय और अंतर्राष्ट्रीय स्तर पर बाजार उपलब्ध कराकर बिचौलियों को किनारे कर देगी। आने वाला समय प्रदेश के उद्योगपतियों के लिए पूरी तरह अनुकूल होगा।